CELEX: 32021R1368
Language: fi
Date: 2021-08-06 00:00:00
Title: Komission täytäntöönpanoasetus (EU) 2021/1368, annettu 6 päivänä elokuuta 2021, tiettyjen tavaroiden luokittelusta yhdistettyyn nimikkeistöön

17.8.2021   
               
               
                  FI
               
               
                  Euroopan unionin virallinen lehti
               
               
                  L 294/5
               
            
         KOMISSION TÄYTÄNTÖÖNPANOASETUS (EU) 2021/1368,
         annettu 6 päivänä elokuuta 2021,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 6 päivänä elokuuta 2021.
            
               
                  Komission puolesta
               
               Gerassimos THOMAS
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu
                        (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Tavara (ns. mobiililinssi), joka koostuu nipistimellä varustetussa muovikehyksessä olevasta lasista valmistetusta linssistä.
                        Tavara on suunniteltu käytettäväksi älypuhelimiin, tabletteihin ja muihin niiden kaltaisiin laitteisiin sisältyvissä yksilinssisissä kameroissa.
                        Kun tavara on kiinnitetty nipistimellä kameran linssiin, kameran kuvakenttä laajenee.
                        (Katso kuva)  (*1)
                        
                     
                     
                        9002 11 00 
                     
                     
                        Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 9002  ja 9002 11 00  nimiketekstien mukaisesti.
                        Tavaran objektiivisten ominaisuuksien vuoksi (siinä on yksilinssisen kameran linssiin kiinnitettävä nipistin) se on tarkoitettu käytettäväksi optisessa laitteessa (kamerassa) linssinä, joka suunnataan kohteeseen ja antaa siitä kuvan. Sen vuoksi tavara on nimikkeen 9002  objektiivi (ks. myös harmonoidun järjestelmän selitykset, nimike 9002 , kolmas kappale).
                        CN-koodin 9002 11 00  sanamuoto kattaa kameroiden objektiivit mainitsematta mitään tiettyä kameratyyppiä, eikä siinä suljeta pois sellaisiin muihin tavaroihin tarkoitettuja kameroiden objektiiveja, joita ei itsessään luokitella kameroiksi.
                        Näin ollen tavara on luokiteltava CN-koodiin 9002 11 00  kameroiden objektiiviksi.
                     
                  
               
            
               (*1)  Kuva on ainoastaan ohjeellinen.